20 ശതമാനം ജീവനക്കാര് അവധിയില് അടൂര് ഡിപ്പോയില് സര്വീസുകള് താളം തെറ്റുന്നു അടൂര്: കോവിഡും മറ്റ് രോഗങ്ങളും മൂലം 20 ശതമാനം ജീവനക്കാര് മെഡിക്കല് അവധിയില് പോയതോടെ കെ.എസ്.ആര്.ടി.സി ഡിപ്പോയിലെ സര്വീസുകള് താളം തെറ്റുന്നു. കണ്ടക്ടര്, ഡ്രൈവര് മേഖലയിലുള്ള ഇവര് അവധിയെടുത്ത തോടെ 20 ശതമാനം സര്വീസ് ഇന്നലെ അയയ്ക്കാന് കഴിഞ്ഞില്ല. 37 സര്വീസുള്ളതില് 30 എണ്ണമാണ് ഇന്നലെ അയച്ചത്. ആയൂര്മൂന്ന്, കൊല്ലം പത്തനംതിട്ട, അടൂര് കോട്ടയം, രാവിലെ 9.05 ന്റെ പെരിങ്ങനാട് വഴിയുള്ള സര്ക്കുലര് എന്നിവ ഉള്പ്പെടെയുള്ള സര്വീസുകളാണ് ജീവനക്കാരുടെ കുറവ് മൂലം റദ്ദ് ചെയ്തത്. ഗ്രാമീണ മേഖലയില് സര്വീസ് നടത്തുന്ന ബസുകള് പിന്വലിച്ചതോടെ യാത്രാക്ലേശം രൂക്ഷമായി. ഉള്നാടന് പ്രദേശവാസികള് ഇതോടെ ബുദ്ധിമുട്ടിലായി. ഗ്രാമീണ മേഖലയിലുള്ളവര്ക്ക് അടൂരില് നിന്നും ഓട്ടോറിക്ഷയോ ടാക്സി വാഹനങ്ങളേയോ അഭയം പ്രാപിക്കേണ്ട സ്ഥിതിയാണുള്ളത്. 12 ജീവനക്കാര്ക്ക് കോവിഡ് ബാധിക്കുകയും കുറച്ച് പേര് ക്വാറന്റൈനില് ആകുകയും ചെയ്തു. കൂടാതെ ചില ജീവനക്കാര് മറ്റ് രോഗങ്ങള് നിമിത്തം അവധിയില് പോയിരിക്കുകയുമാണ്. 75 വീതം കണ്ടക്ടര്മാരും ഡ്രൈവര്മാരുമാണുള്ളത്. പൂര്ണമായി ഷെഡ്യൂള് ഓപ്പറേറ്റ് ചെയ്യാന് 19 വീതം കണ്ടക്ടര്മാരും ഡ്രൈവര്മാരും ആവശ്യമാണ്. കെ.എസ്.ആര്.ടി.സി. കണ്ടക്ടര്മാരുടേയും ഡ്രൈവര്മാരുടേയും പൊതു സ്ഥലം മാറ്റം റദ്ദ് ചെയ്തതോടെ പുതിയതായി അനുവദിച്ച മൂന്ന് സൂപ്പര് ഫാസ്റ്റ് ബസുകള് സര്വീസിന് അയയ്ക്കുന്നത് അനിശ്ചിതത്വത്തിലായി. സ്ഥലംമാറ്റ ഉത്തരവിനെത്തുടര്ന്ന് 11 ഡ്രൈവര്മാരെയും ഏഴ് കണ്ടക്ടര്മാരേയുമാണ് ഇവിടേക്ക് നിയമിച്ചത്. സ്ഥലം മാറ്റം റദ്ദായതോടെ ഇവര് എത്തിയില്ല. അടൂര് എ.ടി. ഓഫീസില് മന്ത്രി ആന്റണി രാജു ഡപ്യൂട്ടി സ്പീക്കര് ചിറ്റയം ഗോപകുമാര് എന്നിവരുടെ നേതൃത്വത്തില് കൂടിയ യോഗ തീരുമാനപ്രകാരമാണ് മൂന്ന് സൂപ്പര് ഫാസ്റ്റ് ബസുകള് പുതിയതായി അനുവദിച്ചത്. ജീവനക്കാരില്ലാത്തത് മൂലം ഈ ബസുകള് ആഴ്ചകളായി വെറുതെ കിടക്കുകയാണ്. ഗുരുവായൂര്, കോഴിക്കോട്, പാലക്കാട് എന്നിവിടങ്ങളിലേക്ക് സര്വീസ് നടത്താനാണ് പുതിയ ബസുകള് അനുവദിച്ചത്.